Ehdotus Euroopan parlamentin ja neuvoston direktiivi tilinpäätösten ja konsolidoitujen tilinpäätösten lakisääteisestä tilintarkastuksesta annetun direktiivin 2006/43/EY muuttamisesta komissiolle siirretyn täytäntöönpanovallan osalta /* KOM/2006/0903 lopull. - COD 2006/0285 */





Bryssel 22.12.2006 KOM(2006) 903 lopullinen 2006/0285 (COD) Ehdotus EUROOPAN PARLAMENTIN JA NEUVOSTON DIREKTIIVI tilinpäätösten ja konsolidoitujen tilinpäätösten lakisääteisestä tilintarkastuksesta annetun direktiivin 2006/43/EY muuttamisesta komissiolle siirretyn täytäntöönpanovallan osalta (komission esittämä) 2006/0285 (COD) Ehdotus EUROOPAN PARLAMENTIN JA NEUVOSTON DIREKTIIVI tilinpäätösten ja konsolidoitujen tilinpäätösten lakisääteisestä tilintarkastuksesta annetun direktiivin 2006/43/EY muuttamisesta komissiolle siirretyn täytäntöönpanovallan osalta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 44 artiklan 2 kohdan g alakohdan, ottavat huomioon komission ehdotuksen[1], ottavat huomioon Euroopan talous- ja sosiaalikomitean lausunnon[2], noudattavat perustamissopimuksen 251 artiklassa määrättyä menettelyä, sekä katsovat seuraavaa: (1) Euroopan parlamentin ja neuvoston direktiivissä 2006/43/EY[3] säädetään, että eräistä toimenpiteistä on päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY[4] mukaisesti. (2) Päätöstä 1999/468/EY on muutettu päätöksellä 2006/512/EY, jossa otetaan käyttöön valvonnan käsittävä sääntelymenettely, jota käytetään päätettäessä sellaisista laajakantoisista täytäntöönpanotoimenpiteistä, joiden tarkoituksena on muuttaa perustamissopimuksen 251 artiklassa määrättyä menettelyä noudattaen annetun perussäädöksen muita kuin keskeisiä osia, myös poistamalla joitakin niistä tai täydentämällä säädöstä lisäämällä siihen uusia muita kuin keskeisiä osia. (3) Päätöstä 2006/512/EY koskevan Euroopan parlamentin, neuvoston ja komission lausuman[5] mukaan jo voimassa olevia säädöksiä on mukautettava niihin sovellettavia menettelyjä noudattaen. Lausumassa luetellaan säädökset, kuten direktiivi 2006/43/EY, jotka olisi mukautettava pikaisesti. (4) Komissiolle olisi erityisesti siirrettävä toimivalta hyväksyä direktiivin 2006/43/EY täytäntöönpanemiseksi tarvittavat toimenpiteet, jotta voidaan varmistaa luottamus tilintarkastukseen sekä huolehtia ammattietiikkaa, laadunvarmistusjärjestelmiä, riippumattomuutta ja objektiivisuutta koskevien vaatimusten yhdenmukaisesta soveltamisesta, muuttaa tilintarkastajien teoriakokeeseen sisällytettävien aihepiirien luetteloa, hyväksyä kansainvälisiä tilintarkastusstandardeja sekä yhteinen standardi tilintarkastuskertomuksille tilinpäätösten ja konsolidoitujen tilinpäätösten osalta ja määritellä poikkeustapaukset, joissa asiakirjoja voidaan siirtää suoraan kolmansiin maihin. Koska nämä toimenpiteet ovat laajakantoisia ja niiden tarkoituksena on muuttaa direktiivin 2006/43/EY muita kuin keskeisiä osia, myös täydentämällä mainittua direktiiviä lisäämällä siihen uusia muita kuin keskeisiä osia, niistä olisi päätettävä päätöksen 1999/468/EY 5 a artiklassa säädettyä valvonnan käsittävää sääntelymenettelyä noudattaen. (5) Direktiivissä 2006/43/EY säädetään komissiolle siirrettyä täytäntöönpanovaltaa koskevasta määräajasta. Päätöstä 2006/512/EY koskevassa Euroopan parlamentin, neuvoston ja komission lausumassa todetaan, että kyseinen päätös on horisontaalinen ja tyydyttävä ratkaisu yhteispäätösmenettelyssä annettujen säädösten täytäntöönpanon valvontaa koskeviin Euroopan parlamentin pyyntöihin ja että sen vuoksi komissiolle olisi siirrettävä täytäntöönpanovaltaa ilman ajallisia rajoituksia. Lisäksi Euroopan parlamentti ja neuvosto ovat luvanneet huolehtia siitä, että ehdotukset, joiden tarkoituksena on kumota sellaiset säädöksissä olevat säännökset, joissa säädetään täytäntöönpanovallan siirtoa komissiolle koskevista aikarajoituksista, hyväksytään mahdollisimman pian. Koska valvonnan käsittävä sääntelymenettely on otettu käyttöön, direktiivissä 2006/43/EY oleva säännös aikarajoituksesta olisi poistettava. (6) Sen vuoksi direktiiviä 2006/43/EY olisi muutettava. (7) Koska direktiiviin 2006/43/EY tehtävät muutokset ovat luonteeltaan teknisiä ja koskevat pelkästään komiteamenettelyä, jäsenvaltioiden ei tarvitse saattaa niitä osaksi kansallista lainsäädäntöään. Sen vuoksi ei ole tarpeen antaa asiaa koskevia säännöksiä, OVAT ANTANEET TÄMÄN DIREKTIIVIN: 1 artikla Muutetaan direktiivi 2006/43/EY seuraavasti: 1. Muutetaan 8 artiklan 3 kohta seuraavasti: a) poistetaan ilmaus "48 artiklan 2 kohdassa tarkoitetun menettelyn mukaisesti"; b) lisätään virke seuraavasti: "Kyseisistä toimenpiteistä, joiden tarkoituksena on muuttaa tämän direktiivin muita kuin keskeisiä osia, päätetään 48 artiklan 2 a kohdassa tarkoitettua valvonnan käsittävää sääntelymenettelyä noudattaen." 2. Muutetaan 21 artiklan 2 kohta seuraavasti: a) poistetaan ilmaus "48 artiklan 2 kohdassa tarkoitettua menettelyä noudattaen"; b) lisätään virke seuraavasti: "Kyseisistä toimenpiteistä, joiden tarkoituksena on muuttaa tämän direktiivin muita kuin keskeisiä osia sitä täydentämällä, päätetään 48 artiklan 2 a kohdassa tarkoitettua valvonnan käsittävää sääntelymenettelyä noudattaen." 3. Muutetaan 22 artiklan 4 kohta seuraavasti: a) poistetaan ilmaus "48 artiklan 2 kohdassa tarkoitetun menettelyn mukaisesti"; b) lisätään alakohta seuraavasti: "Toimenpiteistä, joihin viitataan ensimmäisessä alakohdassa ja joiden tarkoituksena on muuttaa tämän direktiivin muita kuin keskeisiä osia sitä täydentämällä, päätetään 48 artiklan 2 a kohdassa tarkoitettua valvonnan käsittävää sääntelymenettelyä noudattaen." 4. Muutetaan 26 artikla seuraavasti: a) korvataan 1 kohdassa oleva viittaus "48 artiklan 2 kohdassa" viittauksella "48 artiklan 2 a kohdassa"; b) muutetaan 2 kohta seuraavasti: i) poistetaan ilmaus "48 artiklan 2 kohdassa säädettyä menettelyä noudattaen"; ii) lisätään alakohta seuraavasti: "Toimenpiteistä, joihin viitataan ensimmäisessä alakohdassa ja joiden tarkoituksena on muuttaa tämän direktiivin muita kuin keskeisiä osia sitä täydentämällä, päätetään 48 artiklan 2 a kohdassa tarkoitettua valvonnan käsittävää sääntelymenettelyä noudattaen." 5. Muutetaan 28 artiklan 2 kohta seuraavasti: a) poistetaan ilmaus "tämän direktiivin 48 artiklan 2 kohdassa tarkoitetun menettelyn mukaisesti"; b) lisätään virke seuraavasti: "Kyseisistä toimenpiteistä, joiden tarkoituksena on muuttaa tämän direktiivin muita kuin keskeisiä osia sitä täydentämällä, päätetään 48 artiklan 2 a kohdassa tarkoitettua valvonnan käsittävää sääntelymenettelyä noudattaen." 6. Muutetaan 29 artiklan 2 kohta, 36 artiklan 7 kohta ja 47 artiklan 3 ja 5 kohta seuraavasti: a) poistetaan ilmaus "48 artiklan 2 kohdassa tarkoitettua menettelyä noudattaen" tai "48 artiklan 2 kohdassa tarkoitetun menettelyn mukaisesti"; b) lisätään virke seuraavasti: "Kyseisistä toimenpiteistä, joiden tarkoituksena on muuttaa tämän direktiivin muita kuin keskeisiä osia sitä täydentämällä, päätetään 48 artiklan 2 a kohdassa tarkoitettua valvonnan käsittävää sääntelymenettelyä noudattaen." 7. Muutetaan 48 artikla seuraavasti: a) lisätään kohta seuraavasti: ”2a. Jos tähän kohtaan viitataan, sovelletaan päätöksen 1999/468/EY 5 a artiklan 1–4 kohtaa sekä 7 artiklaa ottaen huomioon mainitun päätöksen 8 artiklan säännökset." b) poistetaan 3 ja 4 kohta. 2 artikla Tämä direktiivi tulee voimaan […] päivänä sen jälkeen, kun se on julkaistu Euroopan unionin virallisessa lehdessä . 3 artikla Tämä direktiivi on osoitettu kaikille jäsenvaltioille. Tehty Brysselissä […] päivänä […]kuuta […]. Euroopan parlamentin puolesta Neuvoston puolesta Puhemies Puheenjohtaja […] […] [1] EUVL C […], […], s. […]. [2] EUVL C […], […], s. […]. [3] EUVL L 157, 9.6.2006, s. 87. [4] EYVL L 184, 17.7.1999, s. 23, päätös sellaisena kuin se on muutettuna päätöksellä 2006/512/EY (EUVL L 200, 22.7.2006, s. 11). [5] EUVL C 255, 21.10.2006, s. 1.